stanford-oval/wikipedia huggingface dataset:
โปงลางสะดิ้ง ลำซิ่งส่ายหน้า
นักแสดงรับเชิญ

จาตุรงค์ โพธาราม รับบท คนไข้เย็บลิ้น
จิ้ม ชวนชื่น รับบท จิ้ม
โชคนิพนธ์ แก้วลือ รับบท ผี
การตอบรับ

ในนิตยสารฟิล์มแมกซ์ มีนักวิจารณ์ให้ดาว "โปงลางสะดิ้ง ลำซิ่งส่ายหน้า" ทั้งหมด 7 คน รวม 11 ดาว เฉลี่ยเท่ากับ 1.57 ดาว (จากคะแนนเต็ม 4 ดาว) โดยนักวิจารณ์ชื่อดัง ประวิทย์ แต่งอักษร ให้ต่ำสุดที่ครึ่งดาว
โปงลางสะดิ้ง ลำซิ่งส่ายหน้า ทำรายได้รวม 75 ล้านบาท
แหล่งข้อมูลอื่น

โปงลางสะดิ้ง ลำซิ่งส่ายหน้า siamzone.com
โรงเรียนลาซาล

| โรงเรียนลาซาลกรุงเทพ La Salle School Bangkok> ที่ตั้ง |
| --- | --- |

752 ​ถนนลาซาล​ ​แขวงบางนาใต้​ เขตบางนา กรุงเทพมหานคร 10260
ข้อมูล
ชื่ออื่น: ล.ซ. (LSC)
ประเภท: เอกชน
คำขวัญ: มีวินัย​ ​ใฝ่ศึกษา​ ​กิจกรรมก้าวหน้า​ ​รักษาคุณธรรม
สถาปนา: 10 เมษายน พ.ศ. 2506
รหัส: 1110100778
ผู้อำนวยการ: ภราดาพงษ์พัฒน์ คาโสจันทร์
สี:    สีดำ-สีแดง
เพลง: ลาซาลตระการยิ่งนัก, หนึ่งเดียวใจเดียว, มาร์ชลาซาล
เว็บไซต์: www.lasalleschool.ac.th
โรงเรียนลาซาลกรุงเทพ เป็นโรงเรียนสหศึกษาเอกชนโรมันคาทอลิก ที่คณะภราดาลาซาลตั้งขึ้นเป็นสาขาที่ 3 และสาขาล่าสุดของเครือข่ายโรงเรียนลาซาลในประเทศไทยในปี พ.ศ. 2506 โดย 2 แห่งก่อนหน้านี้คือโรงเรียนลาซาลโชติรวีนครสวรรค์และโรงเรียนลาซาลจันทบุรี (มารดาพิทักษ์) ที่ตั้งในปี พ.ศ. 2503 และ พ.ศ. 2505 ตามลำดับ
โรงเรียนลาซาลกรุงเทพ ตั้งอยู่ที่ 752 ถนนลาซาล แขวงบางนาใต้ เขตบางนา กรุงเทพมหานคร  เปิดสอนในระดับอนุบาล จนถึงระดับมัธยมศึกษาตอนปลาย ก่อตั้งในวันที่ 10 เมษายน พ.ศ. 2506 โดยมีภราดาพิเอเลต์ ไมเคิล ดำรงตำแหน่ง​ผู้รับใบอนุญาตคนแรก และมีนักบุญยอนห์-บาติสต์ เดอ ลา ซาล เป็นองค์อุปถัมภ์ของโรงเรียน
ประวัติ > พัฒนาการของโรงเรียนลาซาล

ก่อตั้งในวันที่ 10 เมษายน พ.ศ. 2506 โดยมีภราดาพิเอเลต์ ไมเคิล ดำรงตำแหน่ง​ผู้รับใบอนุญาตคนแรก  เปิดทำการเรียนการสอนวันแรก ในวันที่ 17 พฤษภาคม พ.ศ. 2506 เป็นโรงเรียนชายล้วน แรกเริ่มมีนักเรียนทั้งหมด 342 คน ครู 11 คน คณะภราดา 4 ท่าน เปิดสอนในระดับประถมศึกษาปีที่ 1 ถึงมัธยมศึกษาปีที่ 3 และได้รับอนุญาตให้ใช้อักษรย่อ ล.ซ. เมื่อ 2 พฤษภาคม พ.ศ. 2506
ในปีการศึกษา 2518 มีคณะภคินี(นักบวชที่เป็นสตรี) มาร่วมงาน 4 ท่าน
ในปีการศึกษา 2521 โรงเรียนเปิดรับนักเรียนหญิง
ในปีการศึกษา 2522 โรงเรียนเปิดสอนนักเรียนในระดับอนุบาล และสร้างอาคารใหม่ ความสูง 3 ชั้น สำหรับนักเรียนอนุบาลโดยเฉพาะ ตั้งชื่อว่าอาคารแมรี่แอนน์
ในปีการศึกษา 2524 โรงเรียนเปิดสอนในระดับมัธยมศึกษาตอนปลาย
ในปีการศึกษา 2531 เปิดใช้อาคารมิเกลเพิ่มอีก 1 หลัง เพื่อเพิ่มจำนวนห้องเรียนให้เพียงพอต่อการที่มีนักเรียนเพิ่มขึ้น และต้องการห้องเรียนเพิ่มขึ้น โดยอาคารใหม่มีความสูง 4 ชั้น และเปิดใช้หอประชุมเอนกประสงค์ในโรงเรียน ชื่อ หอประชุม JVK HALL
ในปีการศึกษา 2546 หลังการเปิดโรงเรียนครบ 40 ปี ในปีที่ 41 ได้มีการฉลองการก่อตั้งโรงเรียนครบ 40 ปี
ในปีการศึกษา 2548 อาคารยวง เดอ ลาซาล ซึ่งเป็นอาคารหลังแรกของโรงเรียน ได้เกิดการทรุดตัวเอนไปด้านหน้าอย่างน่าเป็นห่วง โรงเรียนจึงดำเนินการซ่อมแซมฐานอาคาร เป็นการใช้งบประมาณครั้งใหญ่ คือประมาณ 33 ล้านบาท ในการยกตัวตึกขึ้น ซ่อมแซมและเสริมฐานอาคาร และในการเสริมฐานให้สูง ยกตัวฐานขึ้นสูง 1.5 เมตร เพื่อหลีกเลี่ยงน้ำท่วมชั้นล่างของอาคารในช่วงฤดูฝน และนอกจากนี้ โรงเรียนได้สร้างอาคารใหม่ คืออาคารพระเมตตาซ้อนอยู่หลังอาคารยวง เดอ ลาซาล เพื่อรองรับจำนวนนักเรียนที่เพิ่มขึ้น และเพิ่มห้องปฏิบัติการ หรือห้อง lab วิชาต่าง ๆ ขึ้น
ในปีการศึกษา 2549 เริ่มนำครูต่างชาติมาสอนวิชาการในโรงเรียน
ประวัติ > โรงเรียนลาซาลในปัจจุบัน

ในปีการศึกษา 2552 โรงเรียนลาซาลมีนักเรียนทั้งหมด 5,089 คน โดยแบ่งเป็นนักเรียนชาย 2,855 คน นักเรียนหญิง 2,234 คน และมีครูทั้งหมด 264 คน โดยแบ่งเป็นครูชาย 62 คน ครูหญิง 202 คน มีห้องเรียนทั้งหมด 106 ห้อง โดยแบ่งเป็นระดับก่อนประถมศึกษา (อนุบาล) 18 ห้อง ประถมศึกษา 54 ห้อง และมัธยมศึกษา 34 ห้อง
ความหมายของสัญลักษณ์โรงเรียน > ตราโรงเรียน

ดาวที่อยู่ภายในสุด มีความหมายว่า "การศึกษาและการอบรม หล่อหลอมบุคคลให้เป็นผู้ใฝ่ศึกษา มีวินัยและคุณธรรมดุจดาวทอแสงความรุ่งโรจน์ตลอดกาล"
การที่ดาวนี้มีห้าแฉก หมายถึงองค์ประกอบห้าอย่าง ที่มีความหมายต่อโรงเรียน คือ ครู นักเรียน ผู้ปกครอง ศิษย์เก่า และชุมชน
วงรีที่ล้อมรอบดาวไว้ มีความหมายว่า "ภราดรภาพ เอกภาพ"
ช่อชัยพฤกษ์ที่ล้อมวงรีไว้ มีความหมายว่า "เป็นเลิศในด้านความรู้ ความสามารถ บุคลิกภาพดี มีความสมบูรณ์ทั้งทางร่างกายและจิตใจ ยึดมั่นในหลักธรรมของศาสนา วัฒนธรรมและประเพณี"
ความหมายของสัญลักษณ์โรงเรียน > สีประจำโรงเรียน

โรงเรียนลาซาลกรุงเทพ มี สีดำ-แดง เป็นสีประจำโรงเรียน โดยแต่ละสีมีความหมายดังนี้
สีดำ มีความหมายว่า "ความหนักแน่น มั่นคง สุขุมเยือกเย็น กล่าวคือ ครูและนักเรียนลาซาล ต้องเป็นผู้ที่มี ความสุขุม รอบคอบ ในการปฏิบัติงาน และมีจิตใจที่หนักแน่น มั่นคงในการตัดสินใจด้วยความสุขุมรอบคอบ"
สีแดง มีความหมายว่า "ความรุ่งโรจน์ สดใส มีชีวิตชีวา กล่าวคือ ครูและนักเรียนลาซาล ต้องเป็นผู้ที่มี ความกระตือรือร้นต่อการเรียนการสอน และแสวงหาความรู้เพื่อความเจริญ ก้าวหน้าของโรงเรียน และตนเองด้วยความสดชื่น มีชีวิตชีวาอยู่เสมอ"
อาคารสถานที่

โรงเรียนลาซาล มีอาคารสถานที่ต่าง ๆ ดังนี้
อาคารสถานที่ > สถานที่สาธารณะ

อาคารยวง เดอ ลาซาล เป็นอาคารเรียนหลังที่เก่าที่สุดที่อยู่ถึงปัจจุบัน สร้างใน พ.ศ. 2506 ปัจจุบันใช้เป็นอาคารเรียนระดับประถมศึกษา
อาคารโยเซฟ อาคารเรียนที่เก่าเป็นอันดับ 2 ที่ยังใช้อยู่ถึงปัจจุบัน ปัจจุบันใช้เป็นอาคารเรียนระดับมัธยมศึกษาตอนปลาย
อาคารแมรี่แอนน์ เป็นอาคารเรียนที่เก่าเป็นอันดับ 3 ที่ยังใช้ในปัจจุบัน สร้างใน พ.ศ. 2522 ปัจจุบันใช้เป็นอาคารเรียนระดับก่อนประถมศึกษา
อาคารมิเกล เป็นอาคารเรียนหลังที่เก่าเป็นอันดับ 4 ที่ยังใช้ในปัจจุบัน สร้างใน พ.ศ. 2531 ปัจจุบันใช้เป็นอาคารเรียนระดับมัธยมศึกษาตอนต้น
อาคารพระเมตตา เป็นอาคารคอนกรีตเสริมเหล็ก 5 ชั้น และเป็นอาคารเรียนหลังที่ 5 และหลังล่าสุด
อาคารห้องสมุด 2 แห่ง
JVK Hall ห้องประชุมขนาดยักษ์ใหญ่ จุผู้คนได้ราว ๆ 6,000 คน มักใช้เป็นอาคารในการประชุมใหญ่ โรงยิม หรือสถานที่แข่งขันกีฬาในร่ม หลังคาด้านนอกฮอลล์ จะมีอักษร LA SALLE COLLEGE สีขาวเขียนไว้ เป็นสัญลักษณ์ที่มองเห็นได้ในระยะไกล
วัดน้อยนักบุญยวง ลาซาล เป็นสถานที่ทางศาสนาคริสต์ที่มักใช้ประกอบพิธีทางศาสนาต่าง ๆ
ลานจอดรถขนาดใหญ่ จุรถได้ประมาณ 500 คัน
สนามบาสเกตบอล สนามวอลเลย์บอล สนามฟุตบอล สนามแชร์บอล สโมสรเทเบิลเทนนิส ลานกีฬาเอนกประสงค์ ใกล้ ๆ อาคารแมรี่แอนน์ และอัฒจรรย์ขนาดความจุ 300 คนที่สนามบาสเกตบอล
โรงอาหาร 2 แห่ง
สระว่ายน้ำ
ห้องโสต ห้อง Science Lab และห้อง Computer เป็นสื่อการสอนนอกห้องเรียน
สวนไดโนเสาร์ จัดตั้งหุ่นจำลองไดโนเสาร์พันธุ์ต่าง ๆ กลางแจ้ง
สวนเมาคลี จัดตั้งหุ่นจำลองตัวละครในนิยายเรื่อง เมาคลี และสัตว์ประจำราศีต่าง ๆ นิยมใช้ทำกิจกรรมลูกเสือ-เนตรนารี และในช่วงเทศกาลประจำปีของโรงเรียนปี 2548 เป็นต้นมา โรงเรียนจะใช้สวนเมาคลี ทำเป็นสนาม Paint Ball
สหกรณ์โรงเรียน จัดขายอุปกรณ์การเรียน และสิ่งของต่าง ๆ (Minimart)
Kan Mini Hall อาคารขนาดใหญ่ มีการแบ่งการใช้งานเป็น 3 ส่วน คือ
ห้องประชุมปรับอากาศขนาดใหญ่ จุคนได้มากกว่า 200 คน มีอุปกรณ์ Multimedia และโปรเจกเตอร์ที่ฉายให้เห็นได้ทั่วถึง สามารถฉายภาพยนตร์ และผลงานแบบ Slideshow ต่าง ๆ ได้
ห้องโยธวาทิต
ห้องประชุมคณะผู้บริหาร ลักษณะคล้ายห้องประชุมตามบริษัทต่าง ๆ โดยทั่วไป จะมักไม่อนุญาตให้นักเรียนเข้าห้องนี้
สวนสัตว์ลาซาล มีสัตว์หลากหลายชนิดและป้ายรายละเอียดสำหรับผู้ที่สนใจศึกษา
อาคารสถานที่ > สถานที่ส่วนบุคคล

บ้านพักคณะภราดาและภคินี คณะภราดาและภคินีมักจะพักอยู่ในบ้านหลังนี้ จึงเป็นเขตที่บุคคลทั่วไปเข้าไม่ได้ เว้นแต่ได้รับอนุญาต
ลาซาลวิลล่า สวนส่วนบุคคล โดยทั่วไปมักไม่อนุญาตให้บุคคลภายนอกเข้า
ผู้บริหารโรงเรียน > ผู้รับใบอนุญาต (อธิการ)

| 0 | 1 | 2 |
| --- | --- | --- |
| นาม | วันที่เข้ารับตำแหน่งอย่างเป็นทางการ | วันที่ลงจากตำแหน่งอย่างเป็นทางการ |
| ภราดาพิเอเลต์ ไมเคิล | 23 เมษายน พ.ศ. 2506 | 19 เมษายน พ.ศ. 2509 |
| ภราดาเหงียน วันได อัลเบิร์ต | 19 พฤศจิกายน พ.ศ. 2509 | 16 พฤษภาคม พ.ศ. 2510 |
| ภราดาโยเซฟ เหงียน วันคอย เรโนด์ | 17 พฤษภาคม พ.ศ. 2510 | 9 กุมภาพันธ์ พ.ศ. 2519 |
| ภราดาอำนวย ปิ่นรัตน์ | 22 มีนาคม พ.ศ. 2519 | 20 กันยายน พ.ศ. 2522 |
| ซิสเตอร์สุนันทา เจียรนัยกุล | 21 กันยายน พ.ศ. 2522 | 20 สิงหาคม พ.ศ. 2533 |
| ภราดากันย์ วงษ์ชีรี | 21 สิงหาคม พ.ศ. 2534 | 31 มีนาคม พ.ศ. 2546 |
| ภราดาชัยพร กิจมงคล | 1 มีนาคม พ.ศ. 2546 | 31 พฤษภาคม พ.ศ. 2547 |
| ภราดาบุญเชิด เกตุรัตน์ | 1 มิถุนายน พ.ศ. 2547 | 18 พฤษภาคม พ.ศ. 2555 |
| ภราดาประภาส ศรีเจริญ | 18 พฤษภาคม พ.ศ. 2555 | 16 พฤษภาคม พ.ศ. 2558 |
| ภราดาบุญเชิด เกตุรัตน์ | 16 พฤษภาคม พ.ศ. 2558 | ----ปัจจุบัน---- |
ผู้บริหารโรงเรียน > ผู้จัดการ

| 0 | 1 | 2 |
| --- | --- | --- |
| นาม | วันที่เข้ารับตำแหน่งอย่างเป็นทางการ | วันที่ออกจากตำแหน่งอย่างเป็นทางการ |
| นายยงยุทธ โชติระวี | 10 เมษายน พ.ศ. 2506 | 12 ธันวาคม พ.ศ. 2522 |
| นายคงศักดิ์ ชลหาญ | 13 ธันวาคม พ.ศ. 2522 | 31 มกราคม พ.ศ. 2523 |
| ภราดากันย์ วงษ์ชีรี | 1 กุมภาพันธ์ พ.ศ. 2523 | 4 กรกฎาคม พ.ศ. 2526 |
| ซิสเตอร์สุนันทา เจียรนัยกุล | 5 กรกฎาคม พ.ศ. 2526 | ---ปัจจุบัน--- |
ผู้บริหารโรงเรียน > ครูใหญ่

| 0 | 1 | 2 |
| --- | --- | --- |
| นาม | วันที่เข้ารับตำแหน่งอย่างเป็นทางการ | วันที่ออกจากตำแหน่งอย่างเป็นทางการ |
| นายชิน ประกอบกิจ | 10 เมษายน พ.ศ. 2506 | 23 มีนาคม พ.ศ. 2510 |
| นายสีถา รัตนตรัยภพ | 24 มีนาคม พ.ศ. 2510 | 28 สิงหาคม พ.ศ. 2512 |
| นายคงศักดิ์ ชลหาญ | 29 สิงหาคม พ.ศ. 2512 | 15 เมษายน พ.ศ. 2516 |
| นายสัมพันธ์ งามดี | 16 เมษายน พ.ศ. 2516 | 3 ธันวาคม พ.ศ. 2523 |
| ภราดากันย์ วงษ์ชีรี | 18 ธันวาคม พ.ศ. 2523 | 4 กรกฎาคม พ.ศ. 2526 |
| ซิสเตอร์สุนันทา เจียรนัยกุล | 5 กรกฎาคม พ.ศ. 2526 | 3 สิงหาคม พ.ศ. 2526 |
| นายวิรัตน์ คำเจริญ | 4 สิงหาคม พ.ศ. 2526 | ---ปัจจุบัน--- |
รางวัลที่ได้รับ

ในปีการศึกษา 2539 ได้รับรางวัลโรงเรียนดีเด่น จากสำนักงานคณะกรรมการการศึกษาเอกชน
ในปีการศึกษา 2548 ได้รับรางวัลการอ่านคิดวิเคราะห์ และเขียนสื่อความดีเด่น ในนักเรียนระดับประถม และมัธยมศึกษา
ในปีการศึกษา 2548 ได้รับรางวัลประกาศนียบัตร การเป็นประธานคณะกรรมการวัดผล และประเมินผลงานเวทีวิชาการ ของสำนักงานเขตพื้นที่การศึกษาที่ 1 กรุงเทพมหานคร
ในปีการศึกษา 2548 ได้รับรางวัลพระราชทานจากสมเด็จพระนางเจ้าสิริกิติ์ พระบรมราชินีนาถ ในโครงการแมกไม้มิ่งเมือง ประเภทสวนสวยโรงเรียนงาม ของกรุงเทพมหานคร
ในปีการศึกษา 2548 ได้รับโล่รางวัลพระราชทานจากพระบาทสมเด็จพระปรมินทรมหาภูมิพลอดุลยเดช ในโอกาสที่ผู้ที่มีความเกี่ยวข้อง ได้ร่วมกันบริจาคเงินช่วยเหลือผู้ประสบภัยสึนามิ ผ่านทางมูลนิธิประชานุเคราะห์
ศิษย์เก่าที่มีชื่อเสียง

• สโรชา จันทร์กิมฮะ (ฟรีน) นักแสดงค่าย Idol Factory
• สิริการย์ ชินวัตรสุวรรณ (ผักขม) อดีตสมาชิกวงบีเอนเคโฟร์ตีเอต
• รชานันท์ มหาวรรณ์ (ฟิล์ม) นักแสดงค่าย GMMTV
•  มนัสนันท์ กิ่งเกษม (แอนท์) สมาชิกวง Landokmai
•  ปภาวดี ชาญสมอน (พิ้งค์พลอย) นักแสดงช่อง 7
•  ศรีริต้า เจนเซ่น ณรงค์เดช (ริต้า) นักแสดงและนางแบบ สังกัดสถานีวิทยุโทรทัศน์ไทยทีวีสีช่อง 3
• ศกลรัตน์ วรอุไร (โฟร์) นักร้อง นักแสดง และพิธีกรชาวไทย อดีตสมาชิกดูโอ้ โฟร์-มด ค่ายกามิกาเซ่
แหล่งข้อมูลอื่น

โรงเรียนลาซาลกรุงเทพ
แผนที่และภาพถ่ายทางอากาศของ โรงเรียนลาซาล
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°39′28″N 100°37′55″E﻿ / ﻿13.657864°N 100.631820°E﻿ / 13.657864; 100.631820
| ด ค กองค์กรในเครือมูลนิธิลาซาลแห่งประเทศไทย |
| --- | --- |
 โรงเรียนลาซาล  โรงเรียนลาซาลโชติรวีนครสวรรค์  โรงเรียนลาซาลจันทบุรี (มารดาพิทักษ์)  คณะภราดาลาซาลแห่งประเทศไทย
ไข่ข้าว

ไข่ลูกที่ต้มสุกแล้ว
ไข่ข้าว คือไข่ที่มีเชื้อผสมเรียบร้อยแล้วแต่ฟักไม่ออก มีทั้งแบบที่ไม่เป็นตัว และแบบที่มีตัวอ่อนฟักอยู่ภายใน มีการรับประทานกันในหลายๆประเทศ เช่น กัมพูชา ลาว ฟิลิปปินส์
ชื่อเรียกอื่น ๆ ได้แก่ ไข่ค้างฮัง,ไข่ลูก อยู่ทางภาคอีสาน
โรงเรียนวัดนิมมานรดี

| โรงเรียนวัดนิมมานรดี Nimmanoradee School> ที่ตั้ง |
| --- | --- |
1 หมู่ 15 แขวงบางหว้า เขตภาษีเจริญ กรุงเทพมหานคร
ข้อมูล
เว็บไซต์: www.nimma.ac.th
โรงเรียนวัดนิมมานรดี เป็นโรงเรียนรัฐ ตั้งอยู่ที่ แขวงบางหว้า เขตภาษีเจริญ กรุงเทพมหานคร และยังถือเป็นสถานที่ท่องเที่ยวสามารถเดินทางมาท่องเที่ยวได้โดยสะดวกเนื่องด้วยอยู่ใกล้กับศูนย์ตลาดบางแค และมีพระราชสุตาลังการเป็นอาจารย์ใหญ่ ซึ่งเป็นผู้ให้การสนับสนุนต่อกิจกรรมต่าง ๆ ของโรงเรียนเสมอมา โรงเรียนแห่งนี้ยังมีชื่อเสียงจากการประดิษฐ์เครื่องดนตรีชนิดต่าง ๆ ทั้ง กีตาร์ ขลุ่ย ซอ และกลอง ด้วยเปลือกมังคุด ขึ้นเป็นครั้งแรกของโลกและมีการสอนโขนที่ดีมาก
ประวัติ

โรงเรียนวัดนิมมานรดี เป็นโรงเรียนรัฐ ตั้งอยู่ที่ แขวงบางหว้า เขตภาษีเจริญ กรุงเทพมหานคร ซึ่งเดิมเป็นโรงเรียนอนุบาล โดยมี พร  อั่งโสภา เป็นผู้สอนก่อนที่จะตั้งเป็นโรงเรียนประชาบาล ภายหลังจากเหตุการณ์การปฏิวัติสยาม พ.ศ. 2475 จึงได้จัดตั้งโรงเรียนประชาบาลตามแผนการศึกษาแห่งชาติ และเริ่มการสอนในวันที่ 4 มีนาคม พ.ศ. 2475 ในภายหลัง เมื่อมีจำนวนนักเรียนมากขึ้น จึงได้ของบประมาณจากรัฐบาลไทย เพื่อจัดสร้างอาคารเรียนถาวร
แหล่งข้อมูลอื่น

เว็บทางการ เก็บถาวร 2017-09-11 ที่ เวย์แบ็กแมชชีน
ประวัติโรงเรียน[ลิงก์เสีย]
อำเภอเมืองจันทบุรี

ระวังสับสนกับ อำเภอเมืองจันทร์ จังหวัดศรีสะเกษ และเมืองจันทบุรี นครหลวงเวียงจันทน์ ประเทศลาว
| อำเภอเมืองจันทบุรี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Chanthaburi
อาสนวิหารพระนางมารีอาปฏิสนธินิรมล เป็นอาสนวิหารประจำมิสซังโรมันคาทอลิกจันทบุรี ตั้งอยู่บริเวณริมคลองจันทบุรี ตรงข้ามชุมชนเก่าแก่จันทบูร ตำบลจันทนิมิต วิหารปัจจุบันนี้เป็นหลังที่ 5 ซึ่งบาทหลวงเอมิล ออกัสต์ กอลมเบต์ ชาวฝรั่งเศส ได้ทำพิธีเสกขึ้นในวันที่ 10 มกราคม พ.ศ. 2452
แผนที่จังหวัดจันทบุรี เน้นอำเภอเมืองจันทบุรี
พิกัด: 12°36′38″N 102°6′15″E﻿ / ﻿12.61056°N 102.10417°E﻿ / 12.61056; 102.10417
ประเทศ:  ไทย
จังหวัด: จันทบุรี
พื้นที่
 • ทั้งหมด: 253.1 ตร.กม. (97.7 ตร.ไมล์)
ประชากร (2566)
 • ทั้งหมด: 130,288 คน
 • ความหนาแน่น: 514.77 คน/ตร.กม. (1,333.2 คน/ตร.ไมล์)
รหัสไปรษณีย์ : 22000
รหัสภูมิศาสตร์: 2201
ที่ตั้งที่ว่าการ: ที่ว่าการอำเภอเมืองจันทบุรี เลขที่ 33 ถนนเลียบเนิน ตำบลวัดใหม่ อำเภอเมืองจันทบุรี จังหวัดจันทบุรี 22000
 ส่วนหนึ่งของสารานุกรมประเทศไทย
เมืองจันทบุรี เป็นอำเภอหนึ่งของจังหวัดจันทบุรี
มุมมองของสะพานข้ามแม่น้ำจันทบุรี ในเขตเทศบาลเมืองจันทนิมิต เทศบาลเมืองแห่งที่ 4 ของจังหวัดจันทบุรี ตั้งอยู่ที่ตำบลจันทนิมิต (ครอบคลุมพื้นที่จันทนิมิตทั้งตำบล)
ภาพถ่ายทางอากาศของเทศบาลเมืองจันทบุรี
ที่ตั้งและอาณาเขต

อำเภอเมืองจันทบุรีมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอท่าใหม่ อำเภอเขาคิชฌกูฏ และอำเภอมะขาม
ทิศตะวันออก ติดต่อกับอำเภอมะขามและอำเภอขลุง
ทิศใต้ ติดต่อกับอำเภอขลุงและอำเภอแหลมสิงห์
ทิศตะวันตก ติดต่อกับอำเภอท่าใหม่
การแบ่งเขตการปกครอง > การปกครองส่วนภูมิภาค

อำเภอเมืองจันทบุรีแบ่งพื้นที่การปกครองออกเป็น 11 ตำบล 98 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | ตลาด | Talat | – | 8,359 |
| 2. | วัดใหม่ | Wat Mai | – | 13,282 |
| 3. | คลองนารายณ์ | Khlong Narai | 14 | 8,284 |
| 4. | เกาะขวาง | Ko Khwang | 9 | 17,244 |
| 5. | คมบาง | Khom Bang | 10 | 4,143 |
| 6. | ท่าช้าง | Tha Chang | 12 | 32,095 |
| 7. | จันทนิมิต | Chanthanimit | 9 | 11,862 |
| 8. | บางกะจะ | Bang Kacha | 10 | 11,426 |
| 9. | แสลง | Salaeng | 10 | 5,332 |
| 10. | หนองบัว | Nong Bua | 11 | 5,834 |
| 11. | พลับพลา | Phlapphla | 13 | 11,951 |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองจันทบุรีประกอบด้วยองค์กรปกครองส่วนท้องถิ่น 14 แห่ง ได้แก่
เทศบาลเมืองจันทบุรี ครอบคลุมพื้นที่ตำบลตลาดและตำบลวัดใหม่ทั้งตำบล
เทศบาลเมืองท่าช้าง ครอบคลุมพื้นที่บางส่วนของตำบลท่าช้าง
เทศบาลเมืองจันทนิมิต ครอบคลุมพื้นที่ตำบลจันทนิมิตทั้งตำบล
เทศบาลตำบลบางกะจะ ครอบคลุมพื้นที่บางส่วนของตำบลบางกะจะ
เทศบาลตำบลพลับพลานารายณ์ ครอบคลุมพื้นที่บางส่วนของตำบลคลองนารายณ์และตำบลพลับพลา
เทศบาลตำบลหนองบัว ครอบคลุมพื้นที่บางส่วนของตำบลหนองบัว
เทศบาลตำบลเกาะขวาง ครอบคลุมพื้นที่ตำบลเกาะขวางทั้งตำบล
เทศบาลตำบลแสลง ครอบคลุมพื้นที่ตำบลแสลงทั้งตำบล
เทศบาลตำบลค่ายเนินวง ครอบคลุมพื้นที่ตำบลบางกะจะ (นอกเขตเทศบาลตำบลบางกะจะ)
เทศบาลตำบลพลับพลา ครอบคลุมพื้นที่ตำบลพลับพลา (นอกเขตเทศบาลตำบลพลับพลานารายณ์)
องค์การบริหารส่วนตำบลคลองนารายณ์ ครอบคลุมพื้นที่ตำบลคลองนารายณ์ (นอกเขตเทศบาลตำบลพลับพลานารายณ์)
องค์การบริหารส่วนตำบลคมบาง ครอบคลุมพื้นที่ตำบลคมบางทั้งตำบล
องค์การบริหารส่วนตำบลท่าช้าง ครอบคลุมพื้นที่ตำบลท่าช้าง (นอกเขตเทศบาลเมืองท่าช้าง)
องค์การบริหารส่วนตำบลหนองบัว ครอบคลุมพื้นที่ตำบลหนองบัว (นอกเขตเทศบาลตำบลหนองบัว)
ศาลสมเด็จพระเจ้าตากสินมหาราช จังหวัดจันทบุรี
ภายในของอาสนวิหารพระนางมารีอาปฏิสนธินิรมล อาสนวิหารนับเป็นวิหารที่อยู่คู่ชุมชนชาวจันทบูรมาช้านาน นับตั้งแต่สมัยสมเด็จพระสรรเพชญ์ที่ 9 วิหารแห่งแรกได้ถูกสร้างขึ้นโดยกลุ่มชาวญวน 130 คน ที่หนีการเบียดเบียนคริสต์ศาสนิกชนในประเทศเวียดนาม เข้ามาตั้งรกรากในปี พ.ศ. 2254
แม่น้ำจันทบุรี
คำขวัญ

คำขวัญ หมายถึง ถ้อยคำ ข้อความ คำคล้องจอง หรือบทกลอนสั้น ๆ เพื่อให้จำได้ง่าย โดยอาจแบ่งได้เป็น 2 ประเภทดังนี้
ถ้อยคำหรือข้อความ ที่แต่งขึ้นเพื่อเป็นเครื่องเตือนใจ แสดงอุดมคติ หรือเป้าหมายของกลุ่มหรือองค์กรนั้น ๆ เช่น คำขวัญวันเด็ก คำขวัญประจำโรงเรียน เป็นต้น
ถ้อยคำหรือข้อความ ที่แต่งขึ้นมาเพื่อบ่งบอกถึงเอกลักษณ์ คุณสมบัติ ความโดดเด่น เช่น คำขวัญประจำจังหวัด
ทั้งนี้ยังอาจใช้คำคม หรือพุทธพจน์ มาเป็น คำขวัญ ก็ได้ เช่น "อตฺตานํ ทมยนฺติ ปณฺฑิตา" (บัณฑิตย่อมฝึกตน), "รกฺเขยฺย อตฺตโนสาธุงฺ ลวณํ โลนตํ ยถา"  (พึงรักษาความดีไว้เหมือนเกลือรักษาความเค็มฉันนั้น)
อนึ่ง ยังมี "คำขวัญ" อีกความหมายหนึ่ง ที่ไม่ปรากฏการใช้ในปัจจุบัน นั่นคือ "คำขวัญ" ที่มีความหมายในปัจจุบันว่า โอวาท เช่น คำขวัญ ของคณบดีคณะต่าง ๆ ที่ปรากฏในหนังสืออนุสรณ์บัณฑิต 2503 มหาวิทยาลัยธรรมศาสตร์ เป็นข้อความกึ่งสุนทรพจน์ มีความยาวมากกว่าคำขวัญ ใน 2 ความหมายข้างบน
โรงเรียนสุเหร่าสามอิน

| โรงเรียนสุเหร่าสามอิน Suraosam-in School> ที่ตั้ง |
| --- | --- |
780 โรงเรียนสุเหร่าสามอิน ถนนปรีดีพนมยงค์ (สุขุมวิท 71) แขวงคลองตันเหนือ สำนักงานเขตวัฒนา กรุงเทพมหานคร 10110
ข้อมูล
ชื่ออื่น: ส.อ.
ประเภท: รัฐ
คำขวัญ: ใฝ่เรียนรู้ คู่คุณธรรม นำวินัย ร่วมใจชุมชนพัฒนา
สถาปนา: 1 กรกฎาคม
ผู้ก่อตั้ง: ฮัจยีอิบราฮิม บุญมาเลิศ, ฮัจยะซัยหนับ บุญมาเลิศ
หน่วยงานกำกับ: กรุงเทพมหานคร
ผู้อำนวยการ: นางสาวพรภัสส์ แดงบรรยง
ระดับปีที่จัดการศึกษา: อ.1-ป.6
สี: น้ำเงิน, แดง
เพลง: เพลงมาร์ชโรงเรียนสุเหร่าสามอิน
โรงเรียนสุเหร่าสามอิน เป็นโรงเรียนที่มีการเรียนการสอนในระดับ อนุบาล 1 จนถึงชั้นประถมศึกษาปีที่ 6 เป็นโรงเรียนของรัฐ ตั้งอยู่ที่ ถนนปรีดีพนมยงค์ หรือสุขุมวิท 71 แขวงคลองตันเหนือ เขตวัฒนา โรงเรียนสุเหร่าสามอินมีผลงานในการเข้าร่วมการแข่งขันการทำอาหารกับโครงการไฮน์เชฟจูเนีย และเคยได้รับรางวัลชนะเลิศจากการเข้าร่วมโครงการ นอกจากนี้ยังมีผลงานในด้านการแสดงทางนาฏศิลป์ไทย และการกีฬา
ประวัติโรงเรียน

เริ่มจัดตั้งเมื่อวันที่  1  กรกฎาคม พ.ศ.  2476  นับถึงปัจจุบันเป็นเวลาเกือบ  86  ปี โดย ฮัจยีอิบรอเฮม    บุญมาเลิศ และ ฮัจยะซัยหนับ   บุญมาเลิศ เจ้าของที่ดินเป็นผู้อนุญาตให้สร้างโรงเรียนสุเหร่าสามอินบนที่ดิน 350 ตารางวา โดยสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 มีนายพร เสนละมัย เป็นครูใหญ่    ปัจจุบันสอนตั้งแต่ชั้นอนุบาล 1 ถึงชั้นประถมศึกษาปีที่ 6 สภาพบริเวณโรงเรียนตั้งอยู่ติดถนน  มีรั้วคอนกรีตรอบทั้ง 4 ด้าน พื้นสนามโรงเรียนเป็นคอนกรีต มีเนื้อที่ประมาณ 300 ตารางเมตร บริเวณโรงเรียนไม่มีต้นไม้ใหญ่ที่ให้ร่มเงามีไม้ดอก  และไม้ประดับอยู่บนอาคารเรียนทุกชั้นให้ความสวยงามได้เป็นอย่างดี สนามจัดเป็นสนามวอลเล่ย์บอล สนามเซปักตะกร้อ สนามแบดมินตันสนามแชร์บอล และสนามฟุตบอล ที่ค่อนข้างสมบูรณ์ในบริเวณเดียวกัน  มีอาคารเรียนเป็นตึก 4 ชั้น จำนวน 2 หลัง เรือนกิจกรรมสหการโรงเรียน 1  หลังบ้านพักนักการภารโรง  2หลังมีห้องน้ำนักเรียนอยู่ด้านล่างของบ้านพักนักการภารโรงขนาด 6 ห้องทั้ง 2 หลังมีที่ปัสสาวะสำหรับนักเรียนชาย จำนวน 10 ที่ มีห้องประกอบการอาหารขนาด   24  ตารางเมตร  บริเวณที่ประกอบอาหารค่อนข้างแคบ  และไม่สามารถขยายอาคารสถานที่ได้อีก  ชุมชนบ้านสามอิน  ประชากรส่วนใหญ่มีที่อยู่เป็นหลักแหล่งนับถือศาสนาอิสลามและ มีคณะกรรมการบริหารชุมชนอย่าง ถูกต้อง ส่วนที่มีการ โยกย้ายตามการประกอบอาชีพ จะเป็นผู้ที่อยู่ต่างจังหวัด และนับถือศาสนาพุทธ นักเรียนส่วนมากมาจากครอบครัวที่มีรายได้น้อย  ผู้ปกครองมีอาชีพรับจ้าง  นักเรียนมีความเอาใจใส่ต่อ การเล่าเรียนดีผล การเรียนของนักเรียนอยู่ในระดับน่าพอใจ
แหล่งข้อมูลอื่น

เว็บไซต์อย่างเป็นทางการของโรงเรียนสุเหร่าสามอิน
โครงสร้างของโลก

โครงสร้างของโลก
โครงสร้างภายในของโลกแบ่งเป็นชั้นในเปลือกทรงกลมคล้ายหัวหอม ชั้นเหล่านี้สามารถนิยามโดยคุณสมบัติทางเคมีหรือวิทยากระแส (rheology) ของมัน โลกมีเปลือกแข็งซิลิเกตชั้นนอก เนื้อโลกที่หนืดมาก แก่นนอกที่เหลวซึ่งหนืดน้อยกว่าเนื้อโลกมาก และแก่นในแข็ง ความเข้าใจโครงสร้างภายในของโลกอาศัยการสังเกตุภูมิลักษณ์และการวัดความลึกของมหาสมุทร (bathymetry) การสังเกตหินในหินโผล่ ตัวอย่างซึ่งถูกนำสู่พื้นผิวจากชั้นที่ลึกกว่าโดยกิจกรรมภูเขาไฟ การวิเคราะห์คลื่นแผ่นดินไหวซึ่งผ่านโลก การวัดสนามความโน้มถ่วงของโลกและการทดลองกับของแข็งผลึกที่ลักษณะเฉพาะความดันและอุณหภูมิของภายในชั้นลึกของโลก
มวลของโลก

แรงกระทำโดยแรงโน้มถ่วงของโลกสามารถนำมาใช้ในการคำนวณหามวลของโลกและการประมาณค่าปริมาตรของโลกได้ ดังนั้นความหนาแน่น (density) เฉลี่ยของโลกก็จะสามารถคำนวณได้ นักดาราศาสตร์ยังสามารถคำนวณหามวลของโลกได้จากวงโคจรและผลกระทบต่อวัตถุที่วางอยู่บนดาวเคราะห์ในระยะใกล้เคียงได้
โครงสร้างของโลก

การแจกแจงค่าความหนาแน่นตามแนวรัศมีของโลกตามแบบจำลองโลกอ้างอิงเบื้องต้น (preliminary reference earth model) (PREM)
แรงโน้มถ่วงของโลกตามแบบจำลองโลกอ้างอิงเบื้องต้น (PREM)  การเปรียบเทียบการประมาณค่าของการใช้ค่าความหนาแน่นคงที่และความหนาแน่นเชิงเส้นสำหรับภายในของโลก
มุมมองแผนผังโครงสร้างภายในของโลก 1. เปลือกทวีป – 2. เปลือกมหาสมุทร – 3. แมนเทิลด้านบน  – 4. แมนเทิลด้านล่าง – 5. แก่นชั้นนอก – 6. แก่นชั้นใน – A: ความไม่ต่อเนื่องของโมโฮโลวิคซิค (Mohorovičić discontinuity) – B: ความไม่ต่อเนื่องของกูเทนเบิร์ก (Gutenberg Discontinuity) – C: ความไม่ต่อเนื่องของเลห์แมนน์-บัลเลน (Lehmann–Bullen discontinuity)
โครงสร้างของโลกสามารถกำหนดนิยามได้ในสองแนวทางคือ : โดยคุณสมบัติเชิงทางกล เช่น วิทยาศาสตร์การไหล (rheology) หรือ คุณสมบัติทางเคมี  คุณสมบัติโครงสร้างภายในของโลกในทางกายภาพนั้น, ก็สามารถแบ่งออกได้เป็น 5 ชั้น ได้แก่ ชั้นธรณีภาค (lithosphere), ชั้นฐานธรณีภาค (asthenosphere), ชั้นเนื้อโลกมัชฌิมภาค (mesospheric mantle), แก่นโลกชั้นนอก (outer core) และแก่นโลกชั้นใน (inner core) ในทางเคมี โครงสร้างภายในของโลกแบ่งออกเป็น 5 ชั้นที่สำคัญ, สามารถแบ่งออกได้เป็น เปลือกโลก (crust), เนื้อโลกตอนบน (upper mantle), เนื้อโลกตอนล่าง (lower mantle), แก่นโลกชั้นนอก, และแก่นโลกชั้นใน องค์ประกอบทางธรณีวิทยาในระดับชั้นต่าง ๆ ของโลก อยู่ที่ระดับความลึกภายใต้พื้นผิวลงไปดังต่อไปนี้:
| ความลึก> กิโลเมตร | ความลึก> ไมล์ | ระดับชั้น |
| --- | --- | --- |
| 0–60 | 0–37 | ธรณีภาค (Lithosphere) (เฉพาะส่วนที่แตกต่างกันระหว่าง 5 และ 200 กิโลเมตร) |
| 0–35 | 0–22 | ... เปลือกโลก (Crust) (เฉพาะส่วนที่แตกต่างกันระหว่าง 5 และ 70 กิโลเมตร) |
| 35–60 | 22–37 | ... ส่วนบนสุดของแมนเทิล |
| 35–2,890 | 22–1,790 | เนื้อโลก หรือ แมนเทิล (Mantle) |
| 100–200 | 210-270 | ... มัชฌิมภาคส่วนบน (Upper mesosphere) (แมนเทิลส่วนบน) |
| 660–2,890 | 410–1,790 | … มัชฌิมภาคส่วนล่าง (Lower mesosphere) (แมนเทิลส่วนล่าง) |
| 2,890–5,150 | 1,790–3,160 | แก่นโลกด้านนอก (Outer core) |
| 5,150–6,360 | 3,160–3,954 | แก่นโลกด้านใน (Inner core) |
โครงสร้างแต่ละชั้นของโลกได้รับการคาดการณ์โดยทางอ้อมโดยใช้เวลาในการเดินทางของการหักเหและการสะท้อนของคลื่นแผ่นดินไหวที่ถูกสร้างขึ้นจากการเกิดแผ่นดินไหว  แก่นโลกนั้นจะไม่อนุญาตให้คลื่นเฉือน (shear wave) เคลื่อนที่ผ่านมันไปได้ในขณะที่ความเร็วของการเดินทาง (ความเร็วของคลื่นไหวสะเทือน (seismic velocity) จะมีความเร็วแตกต่างกันในระดับชั้นอื่น ๆ  การเปลี่ยนแปลงความเร็วของคลื่นไหวสะเทือนระหว่างชั้นที่แตกต่างกันจะทำให้เกิดการหักเหของทิศทางการเคลื่อนที่ของคลื่นอันเนื่องมาจากกฎของสเนลล์ (Snell's law) เหมือนการเบี่ยงเบนทิศทางของแสงขณะที่มันผ่านปริซึม  ในทำนองเดียวกันการสะท้อนจะเกิดจากการเพิ่มขึ้นอย่างมากในความเร็วของคลื่นไหวสะเทือนและมีความคล้ายคลึงกับแสงสะท้อนจากกระจก
แก่นโลก

บทความหลัก: แก่นโลก
ความหนาแน่นเฉลี่ยของโลกคือ 5,515 kg/m3 เนื่องจากความหนาแน่นเฉลี่ยของพื้นผิวของโลกมีค่าเพียงประมาณ 3,000 kg/m3 เราจึงสรุปว่าจะต้องมีวัตถุที่มีความหนาแน่นอยู่ภายในแก่นของโลก  การตรวจวัดคลื่นไหวสะเทือนแสดงให้เห็นว่าแก่นโลกจะแบ่งออกเป็นสองส่วน ได้แก่ ส่วนที่เป็น "ของแข็ง" จะอยู่ตรงแก่นโลกชั้นในที่มีรัศมีประมาณ 1,220 กิโลเมตร และส่วนที่เป็นของเหลว จะอยู่บริเวณแก่นโลกชั้นนอกที่ขยายขอบเขตอาณาบริเวณเป็นรัศมีเกินกว่าประมาณ 3,400 กม  มีความหนาแน่นอยู่ระหว่าง 9,900 และ 12,200 kg/m3 ในแก่นชั้นนอกและ 12,600-13,000 kg/m3 ในแก่นชั้นใน
แก่นโลกชั้นในถูกค้นพบในปี 1936 โดย อิงเง ลีแมน (Inge Lehmann) และเชื่อกันว่าโดยทั่วไปจะมีองค์ประกอบหลักเป็นเหล็กและนิกเกิลเป็นบางส่วน  มันไม่จำเป็นต้องเป็นของแข็งแต่เพราะมันสามารถที่จะหันเห (deflect) ทิศทางการเคลื่อนที่ของคลื่นแผ่นดินไหวได้ มันจึงต้องประพฤติตัวเป็นของแข็งได้ในบางสมัย หลักฐานที่ได้รับจากการทดลองได้จากในช่วงเวลาวิกฤตของแบบจำลองผลึกของแก่นโลก
แมนเทิล

บทความหลัก: เนื้อดาว (ธรณีวิทยา)
ชั้นแมนเทิลหรือเนื้อโลก (Earth's mantle) แผ่ขยายไปถึงระดับความลึกประมาณ 2,890 กม.
ดูเพิ่ม

Rain-out model
Mohorovičić discontinuity, boundary crust and mantle.
Core-mantle boundary
Hollow Earth
Lehmann discontinuity
Receiver function
Geological history of Earth
Scale height
Solid Earth
Kruglinski, Susan. "Journey to the Center of the Earth." Discover.
Lehmann, I. (1936) Inner Earth, Bur. Cent. Seismol. Int. 14, 3–31
Schneider, David (October 1996) A Spinning Crystal Ball, Scientific American
Wegener, Alfred (1915) "The Origin of Continents and Oceans"
แผนที่โลกแสดงตำแหน่งของโมโฮ (Moho)